  Анжелика Тихонова корреспондент Удмуртиысь эмъюртъёсын коронавирусэн висисьёслы интыослэсь лыдзэс 2 сюрс 91-озь йылэтӥзы. Со сярысь элькунысь тазалыкез утёнъя министерстволэн пресс-службаез ивортӥз. Лек черен курадӟисьёсты элькунысь дас эмъюртъёсын куто Ньылез ковид-центръёс сямен ужало: 6 номеро кар эмъюрт (900 инты), 2 номеро кар эмъюрт (202 инты), Паласькись висёнъёсъя элькун эмъюрт (338 инты) но Дэри ёрос эмъюрт (152 инты). Со сяна, ватсаса интыос усьтӥзы: Можгаын ёрос эмъюртын (180 инты), Воткаысь кар эмъюртын (100 инты), Сарапулысь кар эмъюртын (80 инты), Глазкарысь ёроскуспо эмъюртын (80 инты), 5 номеро пинал ваён юртын (55 инты) но Нылпиослы элькун эмъюртын (4 инты). Та дыре 300 койкаос (14,4 процентэз) бушесь. Соосты висисьёслэн лыдзы шуак йылон учыръёслы возё. Удмуртиын коронавирус инфекциен черланъя секыт югдур возиське. Мӧйыос висем сяна, 30-60 аресъемъёс пӧлын висён но кулон учыръёс трос пусйиськыны кутскизы. Соос туж секыт висё Марина Петренко, Удмуртиысь тазалыкез утёнъя министерствоысь валтӥсь внештатной инфекционистЭмчиос пусъё, стационаре сюрем 97 процентэз висисьёс прививка пуктымтэ муртъёс луо. Ваньзылы тодмо, ми ум но ватӥське, 5-10 процентаз учыръёсын вакцинаци черламлэсь уг утьы но прививка пуктэм муртъёс секыт уг висё, соослэн осложнениоссы но кулон учыръёссы уг луо Марина Петренко, Удмуртиысь тазалыкез утёнъя министерствоысь валтӥсь внештатной инфекционистТодэ вайытом, Удмуртие «Спутник Лайт» вакциналэсь нырысетӥ партизэ вайизы.  Тегъёс: Ижкар висён Удмуртия коронавирус тазалыкезутён эмъяськонниос  